# DECIZIA ETAPEI DE ÎNCADRARE

## Nr. x din .05.2018

Ca urmare a solicitării de emitere a acordului de mediu adresate de **SC OVI MANSARD SRL Suceava,** reprezentată prin Petre – Frischherz Ovidiu Ionel, cu sediul în municipiul Suceava, strada Luceafărului, nr.8, bl.T57, ap.24, județul Suceava, înregistrată la APM Suceava cu nr. 4473/04.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene și a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice și private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2018, că proiectul „**Construire clădiri de locuințe colective cu D+P+1E+M nivele, împrejmuire și racord utilități(energie electrică, gaze naturale presiune redusă, canalizare, apă potabilă)**”, propus a fi amplasat în comuna Ipotești, satul Ipotești, județul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. **Caracteristicile proiectului**

a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. b - proiecte de dezvoltare urbană;

b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul satului Ipotești, comuna Ipotești, județul Suceava, pe terenul propietate privată cu o suprafață totală de 10857 mp, apartinând SC OVI MANSARD SRL Suceava

d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: ***Construire clădiri de locuințe colective cu D+P+1E+M nivele, împrejmuire și racord utilități (energie electrică, gaze naturale presiune redusă, canalizare, apă potabilă).***

***Descrierea proiectului***

Terenul cu o suprafață totală de 10857 mp, este propietate privată a SC OVI MANSARD SRL SUCEAVA și este amplasat în intravilanul satului Ipotești, în apropierea municipiului Suceava, la cca 1,5 km de centrul orașului ; folosința acuală a acestuia fiind de teren curți-construcții 10687 și drum 170 mp. Conform CU nr.450/11.10.2017, eliberat de primăria comunei Ipotești, imobilul se identifică prin parcelele cadastrale nr.37076 (suprafata=8772 mp), nr.37077(suprafața=813 mp), nr.37626 (suprafața=1102 mp), și nr.37078 (suprafața=170mp).

Beneficiarul, dorește dezvoltarea unui ansamblu compus din 7 locuinte colective cu regim de inăltime D+P+1E+M , cu câte 24 apartamente fiecare, un total de 168 apartamente.În urma compartimentărilor, vor fi câte 20 apartamente cu 2 camere (hol, living, bucătărie, baie, dormitor) și 4 apartamente (hol, living, bucătărie, baie) cu o cameră, pentru fiecare locuință colectivă în parte.

Vecinătăți:

* Nord-Est, Est, propietăți particulare, locuințe;
* Sud, propietăți particulare, locuințe;

- Vest, propietăți particulare, garaje, spații comerciale și birouri.

- Indici urbanistici :

P.O.T. maxim =30% C.U.T. maxim =1,8

- suprafata construită la sol, - 3060 mp

- suprafata trotuare alei carosabile si parcari, spatii verzi - 7797 mp

*Echiparea edilitară*

*Alimentarea cu apă* - Alimentarea cu apă a ansambluluii de locuințe propus se va realiza printr-un branșament la rețeaua de alimentare cu apă existentă pe drumul comunal si contorizarea consumurilor intr-un camin de apometru general si contorizare individuală pe constructie. Reteaua de apă trece exact prin fata amplasamentului dinspre strada Pinilor in strada Stefan cel Mare si este administrată de ACET SA Suceava.

*Canalizare* – In vecinătatea zonei studiate există conducte de canalizare apartinând operatorului regional de apă-canal. Beneficiarul se va ocupa de extinderea retelei de canalizare până la amplasament.

*Alimentarea cu caldură –* In vecinătatea zonei studiate există conducte de alimentare cu gaze naturale apartinând operatorului regional de furnizare a acestora . Incălzirea imobilului se va realiza cu centrală propie pe gaze.

*Alimentarea cu energie electrică* **-** Pe amplasament există retea de joasă tensiune , proprietatea beneficiarului fiind pretabilă pentru bransamentul electric.

*Protectia mediului* **-** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din localitate.

Imobilele ce urmeaza a se construi nu sunt în măsură să afecteze cadrul natural pe durata existenței și execuției acestora. Soluțiile constructive nu vor folosi sau produce agenți poluanti pentru apă ,aer și sol.Rezultatele consumurilor de orice fel care vor avea loc pe amplasament, vor fi colectate, filtrate, epurate conform prescripțiilor actuale referitoare la protecția mediului.

La finalizarea lucrărilor de construire se vor amenaja toate spațiile verzi și se vor aduce la forma inițială.

*Accesul auto și pietonal* **-** Teritoriul studiat are acces direct la drumurile de acces adiacente drumului comunal, cu suprafaţa carosabilă balastata, care fac parte din reţeaua stradală a Comunei Ipotesti. Circulaţia pe drumul de acces de pe latura de est se face pe doua benzi, si are o lăţime de 5,00 m asfaltat. Circulaţia pe această stradă este în ambele sensuri, cu restricţie de viteză pentru toate vehiculele şi prioritate de acces pentru autovehiculele care se deplasează în acţiuni de intervenţie sau în misiuni care impun urgenţă (salvare, poliţie, jandarmerie, ISU etc.).

In interiorul parcelei se propune amenajarea unui drum de acces cu latimea de 2x2,50 m si alei cu sens unic cu acces atat din drumul comunal asfaltat, cat si din drumul adiacent acestuia.

S-au fost prevăzute un număr de 210 locuri de parcare pentru autoturisme.

e) cumularea cu alte proiecte – nu este cazul;

f) utilizarea resurselor naturale – nu este cazul;

Utilitățile necesare pentru organizarea de șantier:

Apa potabilă – rețea

Energie electrică – va fi asigurată de rețeaua electrică din localitate;

Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:

* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

**2.** **Localizarea proiectului**

* utilizarea existentă a terenului: conform certificatului de urbanism nr.450 din

11.10.2017, terenul destinat construcției ce face obiectul prezentei documentații tehnice este teren curți construcții și este situat în intravilanul comunei Ipotești, satul Ipotești.

- relativa abundență a resurselor naturale din zonă, calitatea și capacitatea regenerativă a acestora: nu este cazul.

- ariile în care standardele de calitate a mediului stabilite de legislația în vigoare au fost déjà depășite – nu este cazul.

- peisajele cu semnificație istorică, cultural și arheologică – nu este cazul.

- ariile dens populate – lucrările propuse se află în intravilanul comunei Ipotești.

- zone de protecție specială – nu este cazul.

**3.** **Caracteristicile impactului potențial**

* *Extinderea impactului, aria geografică și numărul de personae afectate* – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* *Natura transfrontieră a impactului*- lucrările propuse nu au efect transfrontieră;
* *Mărimea și complexitatea impactului* – impactul va fi redus, atât pe perioada execuției

proiectului, cât și în perioada de funcționare;

* *Probabilitatea impactului* – impact redus pe perioada de execuție și în perioada de

funcționare a obiectivului;

* *Durata, frecvența și reversibilitatea impactului* – impact redus, pe perioada de

execuție și în perioada de funcționare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

- Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.450 din 11.10.2018, emis de Primăria comunei Ipotești;

- conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

- se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

- se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

- nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

- la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

- neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

Condiții impuse pentru organizarea de șantier:

- împrejmuire din panouri demontabile în jurul obiectivului;

- amplasarea unui WC ecologic;

- racorduri provizorii de apă și energie electrică.

- este necesar să se stabilească o suprafață destinată spațiilor pentru personalul de

șantier- baracă muncitori - birou, loc servit masa, vestiar;

- amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținere utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariția unor elemente noi, necunoscute la data emiterii.

Prezenta decizie este valabilă pe toată perioada de aplicare a proiectului.

Se va anunța Agenția pentru Protecția mediului Suceava data începerii și finalizării lucrărilor de execuție pentru verificarea respectării tuturor condițiilor impuse. Procesul verbal întocmit la finalizarea lucrărilor se anexează și face parte integrantă din procesul verbal de recepție la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.